

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA:400-06/19-01/19**

**URBROJ:2123-05-01-19-1**

**U Šandrovcu, 13.12.2019.**

Na temelju članka 68. Zakona o komunalnom gospodarstvu („Narodne novine“ broj 68/18 ; 110/18), i članka 34. Statuta Općine Šandrovac („Općinski glasnik Općine Šandrovac“ br. 02/18 od 02.02.2018.) Općinsko vijeće Općine Šandrovac na svojoj 22. sjednici održanoj 13.12.2019. donosi:

**P R O G R A M**

**GRAĐENJA KOMUNALNE INFRASTRUKTURE za 2020.g.**

**na području Općine Šandrovac**

***I . UVODNI DIO***

**Članak 1.**

Programom građenja komunalne infrastrukture određuje se komunalna infrastruktura koja će se graditi u općini Šandrovac u 2020 godini, a odnosi se na:

* građenje objekata i uređaja komunalne infrastrukture,
* opisom poslova i procjenom troškova za gradnju objekata i uređaja,
* nabavu opreme,
* iskaz financijskih sredstava potrebitih za ostvarivanje ovog Programa s naznakom izvora financiranja djelatnosti.

**Članak 2.**

Program građenja komunalne infrastrukture izrađuje se i donosi u skladu s Izvješćem o stanju u prostoru , potrebama uređenja zemljišta planiranog prostornim planom i planom razvojnih programa koji se donosi na temelju posebnih propisa , a vodeći računa o troškovima građenja infrastrukture te financijske mogućnosti i predvidivim izvorima prihoda.

\*2\*

**Članak 3.**

Procjena troškova građenja komunalne infrastrukture obavlja se prema načelu punog pokrića troškova građenja komunalne infrastrukture .

***II. PROGRAM GRAĐENJA KOMUNALNE INFRASTRUKTURE***

**Članak 4.**

U 2020.godini planiraju se sljedeće investicije :

|  |  |  |  |
| --- | --- | --- | --- |
| R.br. | Opis komunalne infrastrukture/ radova | Iznos u kn. | Izvor financiranja |
|  | Društveni dom Šandrovac / nabava i ugradnja materijala te izvođenje radova | 35.000. | Proračun |
|  | SRC-Šandrovac / rekonstrukcija krovišta sportske zgrade | 30.000. | Proračun |
|  | Društveni dom Lasovac | 10.000. | Proračun |
|  | Društveni dom Ravneš / nabava i ugradnja materijala te izvođenje radova | 10.000. | Proračun |
|  | Društveni dom Pupelica/ nabava i ugradnja materijala te izvođenje radova | 10.000. | Proračun |
|  | Društveni dom Jasenik / nabava i ugradnja materijala te izvođenje radova | 10.000. | Proračun |
|  | Vatrogasni dom-posl.centar / projektiranja, provedba stručnog nadzora građenja, rekonstrukcija, izgradnja , | 2.600.000. | Ag.za plać.u polj. rib.i ruralnom razvoju - Vatrogasni centar  \*provedba tipa operacije 7.4.1. |
|  | Izgradnja kulturnog centra /izgradnja novog objekta i uređenje okoliša | 150.000. | LAG/ |
|  | Izgradnja vrtića / pripremni ,zemljani,građevinski, montažerski i završni radovi za unutarnje i vanjsko uređenje. | 3.500.000. | Ag.za plać.u polj. rib.i ruralnom razvoju - Vatrogasni centar  \*provedba tipa operacije 7.4.1. |
|  | Asfaltiranje općinskih cesta / rekonstrukcija postojećih i izgradnja novih cesta, projektna dokumentacija, nadzor nad gradnjom, priprema ,doprema i postavljanje podloge za ugradnju asfaltne mase. | 668.175. | Min.reg.razv.i EU fondova  i Proračun općine |
|  | Odvodnja / projektna dokumentacija za bio-pročistače i kanalizaciju | 869.000. | Proračun općine |
|  | Vodovod / rekonstrukcija i izgradnja novih priključaka | 35.000. | Pomoći- fiz.osobe |
|  | Plinovod | 50.000. | Proračun općine |
|  | Zemljište za potrebe općine / kupnja zemljišta za potrebe lokalne samouprave | 15.000. | Proračun općine |
| **UKUPNO :** | | **7.992.175.** |  |

**\*3\***

***III . PROVEDBA PROGRAMA***

**Članak 5.**

Vrijednost pojedinih radova ovog Programa utvrđena je na temelju približnih količina i postojećih cijena građenja objekata i uređaja komunalne infrastrukture na području Općine Šandrovac.

Konačna vrijednost svakog pojedinog objekta utvrditi će se na temelju stvarnih troškova, ovisno o uvjetima rješavanja imovinsko-pravnih odnosa, projektiranja, nadzora i izvođenja radova.

**Članak 6.**

Nalogodavac i odgovorna osoba za realizaciju ovog Programa je općinski načelnik Općine Šandrovac (u daljnjem tekstu: općinski načelnik).

**Članak 7.**

Ako se tijekom kalendarske godine pojavi potreba za određenim aktivnostima koje nisu predviđene ovim Programom, o njihovoj realizaciji potrebnu odluku donositi će općinski načelnik.

O promjeni iz stavka 1. ovog članka općinski načelnik dužan je posebno u okviru redovitog izvješća izvijestiti Općinsko vijeće Općine Šandrovac.

**Članak 8.**

Općinski načelnik dužan je do kraja ožujka 2021. godine podnijeti Općinskom vijeću Općine Šandrovac izvješće o izvršenju ovog Programa.

***IV. ZAVRŠNE ODREDBE***

**Članak 9.**

Ovaj Program objaviti će se u „Općinskom glasniku Općine Šandrovac“ a primjenjuje se od 01. siječnja 2020. godine.

Općinsko vijeće općine Šandrovac

Predsjednik općinskog vijeća:

Miroslav Sokolić